กระทู้ถามที่ ๐๘๑ ร.

สภาผู้แทนราษฎร

๖ กุมภาพันธ์ ๒๕๖๓

เรื่อง ขอให้พัฒนาสนามบินน้ำพอง จังหวัดขอนแก่น ให้เป็นศูนย์กลางซ่อมบำรุงเครื่องบินระดับภูมิภาคของอาเซียน

กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ถามรัฐมนตรีว่าการกระทรวงกลาโหม ดังต่อไปนี้

ด้วยสนามบินน้ำพองเป็นสนามบินที่ตั้งอยู่ในตำบลบัวใหญ่ อำเภอฉะเชิงเทรา จังหวัดชลบุรี สร้างขึ้นโดยกองทัพอากาศสหรัฐอเมริกาในยุคสงครามเวียดนาม เนื่องในปัจจุบันสนามบินน้ำพองเป็นเขตทหารของฝูงบิน ๒๓๗ กองทัพอากาศไทย โดยกองทัพอากาศใช้เป็นพื้นที่ในการเป็นสนามซ้อมใช้อาวุธ และฝึกอบรมกับกองทัพนานาชาติ แต่เนื่องจากสนามบินน้ำพองมีสภาพแวดล้อมเสียหาย มีการปรับปรุงพัฒนาเพื่อการใช้งานโดยเร็วมากขึ้น ประกอบกับจังหวัดขอนแก่นเป็นจังหวัดที่มีศักยภาพในการพัฒนาโครงสร้างพื้นฐานทางด้านคมนาคมและเศรษฐกิจอาเซียนมีการขยายตัวทางเศรษฐกิจอย่างสูง ทั้งในส่วนของการขนส่ง การส่งออก การท่องเที่ยว และการผลิตสินค้าต่างๆ ส่งผลให้อุตสาหกรรมการบินมีการขยายตัวอย่างก้าวกระโดด อีกทั้งประเทศไทยได้มีการประกาศใช้พระราชบัญญัติเขตเศรษฐกิจพิเศษภาคตะวันออก พ.ศ. ๒๕๖๑ เพื่อกำหนดเขตเศรษฐกิจพิเศษขึ้น และในประกาศสำคัญในการส่งเสริมกิจกรรมในพื้นที่เขตเศรษฐกิจพิเศษ คือ ยุทธศาสตร์ที่จะผลักดันให้ประเทศไทยเป็นศูนย์กลางการบินประจำภูมิภาครวมถึงการมีศูนย์กลางซ่อมบำรุงเครื่องบินระดับภูมิภาคของอาเซียนเพื่อเป็นการพัฒนาโครงสร้างพื้นฐานด้านการคมนาคม สร้างงาน สร้างรายได้ และพัฒนาเศรษฐกิจของประเทศ จึงขอเรียนถามว่า

๑. กระทรวงกลาโหมมีนโยบายหรือแผนการพัฒนาสนามบินน้ำพอง จังหวัดขอนแก่นให้เป็นศูนย์กลางซ่อมบำรุงเครื่องบินระดับภูมิภาคของอาเซียนหรือไม่ อย่างไร หากทราบรายละเอียด

๒. หากกระทรวงกลาโหมไม่มีนโยบายหรือแผนการพัฒนาสนามบินน้ำพอง จังหวัดขอนแก่น
ให้เป็นศูนย์กลางช่วยบำรุงเครื่องบินระดับภูมิภาคของอาเซียน ขอทราบว่าจะมีโครงการ หรือแผน
การพัฒนาสนามบินน้ำพอง จังหวัดขอนแก่นอย่างไร ขอทราบรายละเอียด

ขอให้ตอบในราชกิจจานุเบกษา

ขอแสดงความนับถืออย่างยิ่ง

จตุพร เจริญเชื้อ
สมาชิกสภาผู้แทนราษฎร พรรคเพื่อไทย
จังหวัดขอนแก่น

คำตอบกระทู้ถามที่ ๐๘๑ ร.

ของ นายจตุพร เจริญเชื้อ สมาชิกสภาผู้แทนราษฎร พรรคเพื่อไทย
เรื่อง ขอให้พัฒนาสนามบินน้ำพองจังหวัดขอนแก่นให้เป็นศูนย์กลางซ่อมบำรุงเครื่องบินระดับภูมิภาคของอาเซียน

ข้าพเจ้า พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม ผู้ได้รับมอบหมายจากพลเอก ประยุทธ์ จันทร์โอชา รัฐมนตรีว่าการกระทรวงกลาโหม ขอตอบกระทู้ถามของท่านสมาชิกผู้มีเกียรติ ดังนี้

**คำตอบข้อ** ๑) กระทรวงกลาโหมโดยกองทัพอากาศ อยู่ระหว่างการจัดทำโครงการพัฒนาสนามบินน้ำพอง ตามยุทธศาสตร์ชาติ ๒๐ ปี และทิศทางยุทธศาสตร์กองทัพอากาศ ๒๐ ปี (พ.ศ. ๒๕๖๑ - ๒๕๘๐) เพื่อรองรับการปฏิบัติภารกิจหลักของกองทัพอากาศ อีกทั้งสามารถใช้เป็นพื้นที่เพื่อรองรับการขยายตัวด้านการซ่อมบำรุงของอุตสาหกรรมการบินในประเทศและภูมิภาค โดยแผนการดำเนินงานของกองทัพอากาศเพื่อรองรับแผนและนโยบายดังกล่าวมีแนวทางการพัฒนาขีดความสามารถของสนามบินน้ำพอง ดังนี้

- การพัฒนาให้เป็นพื้นที่สำหรับการวิจัย พัฒนา ทดลองและทดสอบด้านการบินและอากาศตามมาตรฐานสากล เพื่อสนับสนุนการดำเนินกิจกรรมต่าง ๆ ของทั้งภาครัฐและเอกชนในการพัฒนาองค์ความรู้ทางวิชาการ การพัฒนายุทธโภชณ์ การพัฒนาด้านการบินและด้านอากาศของชาติ
- การพัฒนาให้เป็นพื้นที่สำหรับการฝึกปฏิบัติการร่วมพลเรือน – ทหาร กับหน่วยงานทั้งภายในประเทศและต่างประเทศ ซึ่งจำเป็นต้องมีการฝึกฝนอย่างต่อเนื่อง เพื่อให้เกิดความเข้าใจและความปฏิบัติการร่วมกันได้อย่างมีประสิทธิภาพ ทั้งนี้ ปัจจุบันการปฏิบัติการร่วมพลเรือน – ทหารในการให้ความช่วยเหลือด้านมนุษยธรรมและบรรเทาภัยพิบัติมีแนวโน้มเพิ่มสูงขึ้นอย่างต่อเนื่อง และยังขาดพื้นที่ซึ่งเป็นศูนย์กลางการฝึกของชาติ และอาจนำไปสู่การเป็นศูนย์กลางการฝึกฯ ในภูมิภาคอาเซียนได้ในอนาคต
- การใช้เป็นพื้นที่ฟื้นฟูกิจกรณีฉุกเฉินจำเป็น สำหรับการให้ความช่วยเหลือด้านมนุษยธรรมและบรรเทาภัยพิบัติ หรือกรณีอื่น ๆ เช่น การตั้งเป็นพื้นที่ควบคุมป้องกันการแพร่กระจายของโรคระบาดจากเชื้อไวรัสโคโรนา 2019 (COVID-19) ที่ต้องการควบคุมหรือกำกับให้อยู่ห่างจากพื้นที่ชุมชนขนาดใหญ่ เป็นต้น
- การพัฒนาให้เป็นพื้นที่เพื่อรองรับการขยายตัวด้านการซ่อมบำรุงของอุตสาหกรรมการบินในประเทศและภูมิภาค อันเป็นส่วนหนึ่งของอุตสาหกรรมเป้าหมายที่ ๑๑ อุตสาหกรรมป้องกันประเทศซึ่งรัฐบาลส่งเสริม ทั้งนี้ จะคำนึงถึงศักยภาพและความพร้อมของอุตสาหกรรมในประเทศประกอบกัน
- การใช้เป็นพื้นที่ฝึกอบรมและผสมผสานใหญ่ๆ มีบริมาณกำลังรถของประเทศฟันธมิตเข้ารับการฝึกจำนวนมาก จากข้อหลักเสียงการแสดงกำลังในสนามบินหลักของกองทัพอากาศที่อาจกระทบท่อ

การรักษาความลับของข้อมูลกำลังระบบของกองทัพอากาศ อีกทั้งมีความจำเป็นต้องมีสนามบินสำรอง เพิ่มเติมเพื่อป้องกันกรณีเกิดเหตุฉุกเฉิน ณ สนามบินหลัก

ทั้งนี้ การพัฒนาพื้นที่ของสนามบินน้ำพองตามแนวทางดังกล่าวจะส่งผลให้พื้นที่สนามบินน้ำพอง มีขีดความสามารถในการปฏิบัติภารกิจได้หลากหลายรูปแบบ สามารถตอบสนองต่อแผนการพัฒนา ประเทศในภาพรวม และรองรับแนวทางการแก้ปัญหาระดับชาติในวิกฤตการณ์ต่างๆ ได้อย่าง มีประสิทธิภาพ ส่งผลต่อการรักษาความมั่นคงในระยะยาวของประเทศอย่างมีเสถียรภาพ

อนึ่ง โครงการพัฒนาฯ ดังกล่าวอยู่ระหว่างการขอรับการจัดสรรงบประมาณ ปี ๖๔ และ มีแผนพัฒนาอย่างต่อเนื่องในระยะยาวเพื่อให้สนามบินน้ำพองมีขีดความสามารถตามมาตรฐาน ฐานบินปฏิบัติการของกองทัพอากาศ

คำตอบข้อ ๒ กระทรวงกลาโหมมีนโยบายและแผนการพัฒนาสนามบินน้ำพองจังหวัดขอนแก่น ตามคำตอบข้อ ๑ เลย